For at kunne flytte al den post, der gennem tiden er blevet sendt mellem borgere, kommuner, regioner og staten fra den eksisterende løsning til Digital Post til den nye, vil al afsendelse og besvarelse af Digital Post kortvarigt blive stoppet fra fredag den 26. november til og med mandag den 29. november. Begge dage er inklusive.
Du kan derfor ikke modtage eller besvare Digital Post fra offentlige myndigheder i de fire dage.
I perioden kan du fortsat:
Logge ind med MitID på borger.dk og e-Boks og læse den post, du tidligere har udvekslet med offentlige myndigheder.
Modtage post fra de virksomheder, som du har givet tilladelse til at sende til dig i e-Boks.
Myndighederne er orienteret om, at de ikke kan sende og modtage Digital Post fra borgerne.
Fra tirsdag den 30. november kan du igen modtage og besvare Digital Post fra offentlige myndigheder. Du logger ind med MitID, som du plejer.